Document ID: /roh_data/filtered/fineweb-2-filterrobots_roh.jsonl.gz/43375

Il procuratur stoppia uss prender las consequenzas per ses agir e demissiunar, vegn cità il president da fracziun da la PS Roger Nordmann en la communicaziun. Sche Lauber na vegnia betg a demissiunar da sez vegnia la PS a sustegnair ina procedura da relaschada. Er la Partida cristiandemocratica pretenda che Lauber sa retira.
La cumissiun da dretgira dal parlament vegn a tractar ils 13 da matg ina eventuala procedura da relaschada envers Lauber ch'è dapi il 2012 en uffizi. Il politicher bernais Lorenz Hess (PBD) ha inoltrà ina moziun correspundenta. Pervi dal rapport da la surveglianza è gia vegnida scursanida a Lauber la paja. El haja agì illoyal ed haja violà sias obligaziuns d'uffizi en connex cun ils embrugls enturn la FIFA.